**ΒΙΒΛΙΟ 3 ΚΕΦ. 71.2.**

**71.2. ΑΠΟΣΤΟΛΗ ΠΡΕΣΒΕΙΑΣ ΣΤΗΝ ΑΘΗΝΑ**

*Στην παρακάτω περίοδο φαίνονται οι σκοποί των ολιγαρχικών κερκυραίων. Έτσι το ρήμα* ***πέμπουσιν****: της κύριας πρότασης συμπληρώνεται με 2 τελικές μετοχές, 1 τελικό απαρέμφατο και 1 δευτερεύουσα τελική πρόταση.*

**Επισημάνσεις Συντακτικού**

***μαύρο: ρήμα κύριας πρότασης // μαύρο πλάγια: μετοχή // μαύρο πλάγια υπογραμμισμένο: απαρέμφατο // πρόταση σε παρενθέσεις: δευτερεύουσα πρόταση.***

|  |  |  |
| --- | --- | --- |
| **ΚΕΙΜΕΝΟ** | **ΜΕΤΑΦΡΑΣΗ** | **ΣΥΝΤΑΞΗ** |
| **71.2. Πέμπουσι** δὲ καὶ ἐς τὰς Ἀθήνας εὐθὺς πρέσβεις περί τε ***τῶν πεπραγμένων*** ***διδάξοντας*** **(**ὡς **ξυνέφερε)** καὶ τοὺς ἐκεῖ ***καταπεφευγότας*** ***πείσοντας*** μηδὲν ἀνεπιτήδειον ***πράσσειν***, **(**ὅπως μή τις ἐπιστροφὴ **γένηται)**. | **71.2.** Έστειλαν αμέσως πρέσβεις στην Αθήνα για να εξηγήσουν όσο το δυνατόν καλύτερα τα όσα είχαν συμβεί και για να πείσουν όσους Κερκυραίους είχαν καταφύγει εκεί, να μην κινηθούν εχθρικά, κι αυτό επειδή φοβόνταν αντεπανάσταση. | **71.2. Κ.Π.:** **Πέμπουσι δὲ καὶ ἐς τὰς Ἀθήνας εὐθὺς πρέσβεις περί τε τῶν πεπραγμένων διδάξοντας καὶ τοὺς ἐκεῖ καταπεφευγότας πείσοντας μηδὲν ἀνεπιτήδειον πράσσειν,****Πέμπουσι**: ρήμα // πρέσβεις: αντ. ρ.δὲ καὶ ἐς τὰς Ἀθήνας: εμπρθ. πρσδ. κίνησης σε τόποεὐθὺς: επρρ. πρσδ. τόπουπερί τε τῶν πεπραγμένων: εμπρθ. πρσδ. αναφοράςτῶν πεπραγμένων: επιθ. μτχ., υπκ. τῶνδιδάξοντας: τελική μτχ., υπκ. μτχ.: πρέσβεις, συνημμένη στο αντκ. ρ. (πρέσβεις), αντκ. μτχ.: ὡς ξυνέφερε (δ. π. ειδική)καὶ τοὺς ἐκεῖ: επιθ. πρσδ. στη μτχ. καταπεφευγόταςἐκεῖ: επιρρ. πρσδ. τόπουτούς καταπεφευγότας: επιθ. μτχ. ως άμεσο αντικ. στην τελική μτχ. ή πείσοντας, υπκ. μτχ.: τούςπείσοντας: τελική μτχ., υπκ. μτχ.: πρέσβεις, συνημμένη στο αντ. ρ., αντ. μτχ.: τούς καταπεφευγότας, αντκ. μτχ.: πράσσεινμηδὲν: σύστοιχο αντ. απρμφ. πράσσεινἀνεπιτήδειον: επιθ. πρσδ. στο μηδένπράσσειν: τελικό απρμφ. ως έμμεσο αντικείμενο στην τελική μετοχή πείσοντας, υπκ. απρμφ.: τούς καταπεφευγότας**Δ.Π. ΕΙΔΙΚΗ:** **ὡς ξυνέφερε *(τα πεπραγμένα: αττική σύνταξη),* ως αντικείμενο στη μετοχή διδάξοντας.*****Εισάγεται με τον ειδικό σύνδεσμο ὡς, ο οποίος επιλέγεται όταν πρόκειται για τη μεταφορά κάποιας υποκειμενικής γνώμης, και εκφέρεται με οριστική για να δηλωθεί με έμφαση πως κατά τη γνώμη του υποκειμένου αυτό που δηλώνεται είναι κάτι το βέβαιο.*****ξυνέφερε**: ρήμα // πεπραγμένα: ενν. υπκ. ρ.τοῖς Ἀθηναίοις: ενν. αντκ. ρ.**Δ.Π. ΤΕΛΙΚΗ:** **ὅπως μή τις ἐπιστροφὴ γένηται.*****Εισάγεται με τον τελικό σύνδεσμο: ὅπως εκφέρεται με υποτακτική γιατί δηλώνει σκοπό προσδοκώμενο με βεβαιότητα.*****γένηται**: ρήμα // ἐπιστροφὴ: υπκ. ρ. γένηταιτις: επιθ. πρσδ. στο ἐπιστροφὴ |

**ΠΡΑΓΜΑΤΟΛΟΓΙΚΑ ΣΧΟΛΙΑ 71.2.**

1. ***Να καταγράψετε τις ενέργειες των ολιγαρχικών μετά τη δολοφονία των αρχηγών των δημοκρατικών και να επιχειρήσετε να τις αιτιολογήσετε, εντάσσοντάς τες σε ένα γενικότερο πολιτικό σχέδιο δράσης.***

Οι ολιγαρχικοί αρχικά έστειλαν πρέσβεις στην Αθήνα για να εξηγήσουν όσο το δυνατόν καλύτερα τα όσα είχαν συμβεί.

Επίσης, επιχειρήσαν να πείσουν όσους Κερκυραίους είχαν καταφύγει εκεί, δηλαδή στην Αθήνα, να μην κινηθούν εχθρικά, για το λόγο ότι φοβόνταν αντεπανάσταση.

1. ***Γιατί οι ολιγαρχικοί στέλνουν πρέσβεις στην Αθήνα και όχι στη Σπάρτη; Ποιος είναι ο διπλός σκοπός αυτής της αποστολής;***

Η αντίδραση των Αθηναίων υπήρξε άμεση. Συνέλαβαν τους πρέσβεις, καθώς και όσους από τους Κερκυραίους συντάχθηκαν τώρα μαζί τους (πρόκειται για τους Κερκυραίους που είχαν προηγουμένως καταφύγει στην Αθήνα) και τους συγκέντρωσαν στην Αίγινα.

Η σύλληψη των πρέσβεων, που θεωρούνταν πρόσωπα ιερά και απαραβίαστα, αντιστρατεύεται τους κανόνες του «διεθνούς δικαίου» της εποχής.

Ωστόσο η ενέργεια των Αθηναίων δικαιολογείται στην παρούσα περίπτωση από την κατάλυση της έννομης τάξης που προηγήθηκε στην Κέρκυρα και από την ανάρμοστη δράση των ίδιων των πρέσβεων στην Αθήνα. Ο Θουκυδίδης δεν κάνει ξανά λόγο στο έργο του για την τύχη αυτών των ομήρων.

1. ***περί τε τῶν πεπραγμένων διδάξοντας πείσοντας: Προσπαθήστε να φανταστείτε τα επιχειρήματα με τα οποία η ολιγαρχική πλευρά αποπειράθηκε να πείσει τους Κερκυραίους δημοκρατικούς που κατέφυγαν στην Αθήνα. Γράψτε τα σε α΄ πληθυντικό πρόσωπο και σε ευθύ λόγο.***

*Η πρεσβεία που στάλθηκε στην Αθήνα ήταν επιφορτισμένη με διπλό σκοπό: αφενός να πείσει τους Αθηναίους ότι οι εξελίξεις στην Κέρκυρα ήταν συμφέρουσες και γι' αυτούς, αφετέρου να διεγείρει τη φιλοπατρία των δημοκρατικών Κερκυραίων που είχαν καταφύγει στην Αθήνα, ώστε να μην προσπαθήσουν να ανατρέψουν τη νέα πολιτική κατάσταση που δημιουργήθηκε στο νησί.*

1. ***ὅπως μή τις ἐπιστροφὴ γένηται: Τι επιδιώκουν να πετύχουν οι ολιγαρχικοί;***

Αυτό που επιδιώκουν να πετύχουν οι ολιγαρχικοί είναι να αποτραπεί οποιαδήποτε αντίδραση στη νέα πολιτική κατάσταση που το πραξικόπημά τους διαμόρφωσε.

Πρέπει να τονιστεί εδώ ότι οι Κερκυραίοι ολιγαρχικοί δεν είναι μόνο δολοφόνοι, αλλά και αναίσχυντοι δολοπλόκοι, κι αυτό διότι προσπαθούν να διεγείρουν τα αισθήματα φιλοπατρίας εκείνων, τους οποίους ήθελαν να φονεύσουν.

1. **«Πέμπουσι δε ... πρέσβεις»:**

εκτός από τις ενέργειές τους στο νησί, οι ολιγαρχικοί προχωρούν και στην αποστολή πρεσβείας στην Αθήνα.

Πρόκειται για ένα διπλωματικό ελιγμό των ολιγαρχικών.

Γνωρίζουν καλά ότι τα τελευταία γεγονότα (δολοφονία των δημοκρατικών) θα έχουν θορυβήσει την Αθήνα, η οποία ενδέχεται να προβεί σε δυσάρεστες γι' αυτούς ενέργειες.

1. **«περί τε τῶν πεπραγμένων ... πράσσειν»:**

η πρεσβεία που στάλθηκε στην Αθήνα ήταν επιφορτισμένη

με διπλό σκοπό:

**α)** έπρεπε να πείσει τους Αθηναίους ότι οι εξελίξεις στην Κέρκυρα ήταν συμφέρουσες και γι` αυτούς και **β)** έπρεπε να διεγείρει τη φιλοπατρία των δημοκρατικών Κερκυραίων που είχαν καταφύγει στην Αθήνα, ώστε να μην προσπαθήσουν να ανατρέψουν τη νέα πολιτική κατάσταση που δημιουργήθηκε στο νησί. Προφανώς αναφέρεται στους δημοκρατικούς Κερκυραίους οι οποίοι τρόμαξαν με τη δολοφονία του Πειθία και των ομοϊδεατών τους και έτσι κατέφυγαν στην Αθήνα.

Αυτοί πια έχουν τη διάθεση αντεκδίκησης και ίσως προσπαθήσουν να πείσουν την Αθήνα να επέμβει.

1. **«ὅπως μή...γένηται»:**

βλέπουμε ότι οι ολιγαρχικοί προσπαθούν να επιτύχουν να αποτραπεί οποιαδήποτε αντίδραση στη νέα πολιτική κατάσταση που διαμόρφωσε το πραξικόπημά τους.

Πρέπει να τονιστεί ότι δεν είναι μόνο δολοφόνοι, αλλά και δολοπλόκοι, καθώς προσπαθούν να διεγείρουν τα αισθήματα φιλοπατρίας εκείνων, τους οποίους ήθελαν να φονεύσουν.

1. **«ἐλθόντων δέ οἱ Ἀθηναῖοι...κατέθεντο ἐς Αἰγιναν»:**

Βλέπουμε ότι η αντίδραση των Αθηναίων στις προσπάθειες των ολιγαρχικών Κερκυραίων υπήρξε άμεση. Συνέλαβαν τους πρέσβεις, καθώς και όσους από τους δημοκρατικούς Κερκυραίους που είχαν καταφύγει εκεί συντάχτηκαν μαζί τους και τους συγκέντρωσαν στην Αίγινα.

Ο Θουκυδίδης δεν κάνει ξανά λόγο στο έργο του για την τύχη αυτών των ομήρων.

Η σύλληψη των πρέσβεων, που θεωρούνταν πρόσωπα ιερά και απαραβίαστα, αντιστρατεύεται τους κανόνες του «διεθνούς δικαίου» της εποχής.

Ωστόσο η ενέργεια των Αθηναίων δικαιολογείται στην παρούσα περίπτωση από την κατάλυση της έννομης τάξης που προηγήθηκε στην Κέρκυρα και από την ανάρμοστη δράση των ίδιων των πρέσβεων στην Αθήνα. Οι Αθηναίοι όμως, δεν πείστηκαν από τους πρέσβεις και τους συνέλαβαν.

Αυτό δείχνει ότι:

* Αρχικά ήταν μια πράξη τιμωρίας για τα όσα είχαν διαπράξει και συνέχιζαν ακόμη να πράττουν.
* Οι Αθηναίοι φοβούνταν μήπως η δράση τους συνεχιζόταν και έφερνε χειρότερα αποτελέσματα, μήπως δηλαδή κατάφερναν οι ολιγαρχικοί να αποσπάσουν και άλλους με το μέρος τους.
* Ήθελαν να φοβίσουν τους δημοκρατικούς Κερκυραίους και να τους αποτρέψουν να συνεργαστούν με τους ολιγαρχικούς.

Αν δηλαδή οι Αθηναίοι άφηναν ατιμώρητους τους Κερκυραίους που συνεργάζονταν με τους ολιγαρχικούς, τότε πιθανώς πολλοί ακόμα δημοκρατικοί θα πήγαιναν με το μέρος τους.

* Τέλος, οι Αθηναίοι ήθελαν ενδεχομένως να έχουν αιχμαλώτους, τους οποίους θα χρησιμοποιούσαν ως διαπραγματευτικό χαρτί σε όποιες διαπραγματεύσεις θα ακολουθούσαν με τους ολιγαρχικούς Κερκυραίους.

**ΓΡΑΜΜΑΤΙΚΗ**

1. **πέμπω / πέμπομαι = στέλνω**

**Ενεργ. Φ.:** ενεστ. πέμπω, παρατ. ἒπεμπον, μέλλ. πέμψω, αόρ. ἒπεμψα, παρακ. πέπομφα, υπερσ. ἐπεπόμφειν

**Μέση Φ.:** ενεστ. πέμπομαι, παρατ. ἐπεμπόμην, μέλλ. πέμψομαι, παθ. μέλλ. πεμφθήσομαι,

 αόρ. ἐπεμψάμην, παθ. αορ. ἐπέμφθην, παρακ. πέπεμμαι, υπερσ. ἐπεπέμμην

1. **φεύγω = φεύγω, τρέπομαι σε φυγή, είμαι εξόριστος**

**καταφεύγω = ζητώ καταφύγιο σε κάτι ή σε κάποιον, πηγαίνω σε έναν τόπο που μπορεί να μου προσφέρει προστασία και ασφάλεια**

**Ενεργ. Φ.:** ενεστ. φεύγω, παρατ. ἔφευγον, μέλλ. φεύξομαι & φευξοῦμαι, αόρ. β’ ἔφυγον,

 παρακ. πέφευγα, υπερσ. ἐπεφεύγειν

**Ενεργ. Φ.:** ενεστ. καταφεύγω, παρατ. κατέφευγον, μέλλ. καταφεύξομαι & καταφευξοῦμαι,

 αόριστ. β’ κατέφυγον, παρακ. καταπέφευγα, υπερσ. κατεπεφεύγειν

1. **φέρω / φέρομαι = φέρω, φορώ, υποφέρω, βαστάζω, υπομένω**

**ξυμφέρω < ξύν (σύν) + φέρω = είναι συμφέρον**

**Ενεργ. Φ.:** ενεστ. φέρω, παρατ. ἔφερον, μέλλ. οἴσω, αορ. ἤνεγκα, αορ. β’ ἤνεγκον,

 παρακ. ἐνήνοχα, υπερσ. ἐνηνόχειν

ενεστ. ξυμφέρω, παρατ. ξυνέφερον, μέλλ. ξυνοίσω, αορ. ξυνήνεγκα, αορ. β’ ξυνήνεγκον,

 παρακ. ξυνενήνοχα, υπερσ. ξυνενηνόχειν

**Μέση Φ.:** ενεστ. φέροµαι, παρατ. ἐφερόµην, μέλλ. οἴσοµαι & οἰσθήσοµαι, παθ. μέλλ. ἐνεχθήσοµαι,

 αορ. ἠνεγκάµην, αορ. β’ ἠνεγκόµην, παθ. αορ. ἠνέχθην, παρακ. ἐνήνεγµαι, υπερσ. ἐνηνέγµην

 ενεστ. ξυμφέροµαι, παρατ. ξυνεφερόµην, μέλλ. ξυνοίσοµαι & ξυνοισθήσοµαι,

 παθ. μέλλ. ξυνενεχθήσοµαι, αορ. ξυνηνεγκάµην, αορ. β’ ξυνηνεγκόµην, παθ. αορ. ξυνηνέχθην,

 παρακ. ξυνενήνεγµαι, υπερσ. ξυνενηνέγµην

1. **πείθω / πείθομαι = κάνω κάποιον να αλλάξει γνώμη**

**Ενεργ. Φ.:** ενεστ. πείθω, παρατ. ἔπειθον, μελλ. πείσω, αορ. ἔπεισα, παρακ. πέπεικα, υπερσ. ἐπεπείκειν

 ενεστ. ξυμφέρω, παρατ. ξυνέφερον, μέλλ. ξυνοίσω, αορ. ξυνήνεγκα, αορ. β’ ξυνήνεγκον,

 παρακ. ξυνενήνοχα, υπερσ. ξυνενηνόχειν

**Μέση Φ.:** ενεστ. πείθομαι, παρατ. ἐπειθόμην, μέλλ. πείσομαι, παθ. μελλ. πεισθήσομαι, αορ. β’ ἐπιθόμην,

 παθ. αορ. ἐπείσθην, παρακ. πέπεισμαι, υπερσ. ἐπεπείσμην

**ΑΣΚΗΣΕΙΣ ΓΡΑΜΜΑΤΙΚΗΣ**

1. ***καταπεφευγότας. Να γράψετε το γ’ ενικό πρόσωπο του τύπου α) σε όλες τις εγκλίσεις του ενεστώτα και β) σε όλους τους χρόνους της οριστικής, στη φωνή που βρίσκεται.***

***οριστική υποτακτ. ευκτική προστ.***

*ΕΝ. καταφεύγει καταφεύγῃ καταφεύγοι κατάφευγέτω*

*ΠΡΤ. κατέφευγε*

*ΜΕΛ. καταφεύξεται*

*ΑΟΡ. κατέφυγε*

*ΠΡΚ. καταπέφευγε*

*ΥΠΡ. κατεπεφεύγει***τις: α) να αναγνωρίσετε γραμματικά τον τύπο της αντωνυμίας και β) να κλίνετε το ουδέτερο γένος στον πληθυντικό αριθμό.**

*Είναι ονομαστική ενικού αριθμού θηλυκού γένους της αόριστης αντωνυμίας τις, τις, τι*

***ΑΟΡΙΣΤΗ ΑΝΤΩΝΥΜΙΑ: τίς***

|  |  |
| --- | --- |
| ***Ενικός αριθμός*** | ***Πληθυντικός αριθμός*** |
|  | ***αρσ. και θηλ.*** | ***ουδέτ.*** | ***αρσ. και θηλ.*** | ***ουδέτ.*** |
| ***ον.*** | *τίς* | *τί* | *τίνες* | *τίνα ή ἄττα* |
| ***γεν.*** | *τίνος ή τοῦ* | *τίνος ή τοῦ* | *τίνων* | *τίνων* |
| ***δοτ.*** | *τίνι ή τῷ* | *τίνι ή τῷ* | *τίσι(ν)* | *τίσι(ν)* |
| ***αιτ.*** | *τίνα* | *τί* | *τίνας* | *τίνα ή ἄττα* |

1. **πρέσβεις, ἐπιστροφή: να κλιθούν στον άλλο αριθμό.**
2. **Ουσιαστικό πρεσβευτὴς σύμφωνα με την γ` και α` κλίση**

**Ενικός αριθμός Πληθυντικός αριθμός**

ὁ πρεσβευτής οἱ πρέσβεις

τοῦ πρεσβευτοῦ τῶν πρέσβεων

τῷ πρεσβευτῇ τοῖς πρέσβεσι(ν)

τον πρεσβευτήν τους πρέσβεις

(ὦ) πρεσβευτά (ὦ) πρέσβεις

1. **Ουσιαστικό ἡ ἐπιστροφή σύμφωνα με την α` κλίση**

**Ενικός αριθμός:** **Πληθυντικός αριθμός:**

ἡ ἐπιστροφή αἱ ἐπιστροφαί

τῆς ἐπιστροφῆς τῶν ἐπιστροφῶν

τῇ ἐπιστροφῇ ταῖς ἐπιστροφαῖς

τήν ἐπιστροφήν τάς ἐπιστροφάς

(ὦ) ἐπιστροφή (ὦ) ἐπιστροφαί

**ΑΣΚΗΣΕΙΣ ΣΥΝΤΑΚΤΙΚΟΥ**

**1. Να αναγνωρίσετε τις δευτερεύουσες προτάσεις της παραγράφου 71.2., να δηλώσετε τον τρόπο εισαγωγής και εκφοράς τους, δικαιολογώντας τον τελευταίο.**

**ὡς ξυνέφερε (τα πεπραγμένα : αττική σύνταξη): Δευτερεύουσα ειδική πρόταση, ως αντικείμενο στη μετοχή διδάξοντας.**

Εισάγεται με τον ειδικό σύνδεσμο ὡς, ο οποίος επιλέγεται όταν πρόκειται για τη μεταφορά κάποιας υποκειμενικής γνώμης, και εκφέρεται με οριστική για να δηλωθεί με έμφαση πως κατά τη γνώμη του υποκειμένου αυτό που δηλώνεται είναι κάτι το βέβαιο.

**ὅπως μή γένηται τις ἐπιστροφὴ . Δευτερεύουσα τελική πρόταση**

Εισάγεται με τον τελικό σύνδεσμο: ὅπως εκφέρεται με υποτακτική γιατί δηλώνει σκοπό προσδοκώμενο με βεβαιότητα.

**2. Να αναγνωριστούν συντακτικά οι παρακάτω όροι:**

ἐς τὰς Ἀθήνας: Εμπρθ προσδ. κίνησης σε τόπο

πρέσβεις: Αντικείμενο ρήματος

περί τῶν πεπραγμένων: Εμπρθ. προσδ. της αναφοράς

διδάξοντας : Τελική μτχ. συνημ. στο αντικ. ρ.

πείσοντας: Τελική μτχ. συνημ στο αντικ. ρ.

πράσσειν: Τελικό απαρέμφατο, ως έμμεσο αντικείμενο στην τελική μετοχή πείσοντας

**ΠΡΑΓΜΑΤΟΛΟΓΙΚΕΣ ΕΡΩΤΗΣΕΙΣ**

1. **Να καταγραφούν οι ρηματικοί τύποι της παραγράφου 71.2. που δηλώνουν τις κύριες ενέργειες των ολιγαρχικών και να αντικατασταθούν χρονικά.**

**Οριστική μτχ. μτχ.**

*ΕΝ. πέμπουσι διδάσκοντας πείθοντας*

*ΠΡΤ. ἔπεμπον ––– –––*

*ΜΕΛ. πέμψουσι διδάξοντας πείσοντας*

*ΑΟΡ. ἔπεμψαν διδάξαντας πείσαντας*

*ΠΡΚ. πεπόμφασι δεδιδαχότας πεπεικότας*

*ΥΠΕΡ. ἐπεπόμφεσαν ––– –––*